আমতলী পৌরসভা: বিনা প্রতিদ্বন্দ্বিতায় মেয়র নির্বাচিত
বরগুনার আমতলী পৌরসভা নির্বাচনে বিনা প্রতিদ্বন্দ্বিতায় মেয়র নির্বাচিত হলেন উপজেলা আওয়ামী লীগ সাধারণ সম্পাদক বর্তমান মেয়র মো মতিয়ার রহমান।







রোববার মনোনয়ন পত্র প্রত্যাহারের শেষ দিনে তিন স্বতন্ত্র প্রার্থী মনোনয়নপত্র প্রত্যাহার করায় তিনি বিনা প্রতিদ্বন্ধিতায় মেয়র নির্বাচিত হয়েছেন।




অপর দিকে মহিলা কাউন্সিলরসহ ১০ কাউন্সিলর প্রার্থী মনোনয়নপত্র প্রত্যাহার করেছেন।
আমতলী নির্বাচন অফিস সূত্রে জানা গেছে, গত ২২ জানুয়ারি বরগুনার আমতলী পৌরসভা নির্বাচনের তফসিল ঘোষণা করে নির্বাচন কমিশন। তফসিল অনুযায়ী মনোনয়নপত্র দাখিলের শেষ দিন ছিল ৩১ জানুয়ারি।
মনোনয়নপত্র দাখিলের শেষ দিনে মেয়র পদে চারজন প্রার্থী মনোনয়ন পত্র দাখিল করেন। তারা হলেন আওয়ামী লীগ মনোনিত প্রার্থী উপজেলা আওয়ামী লীগ সাধারণ সম্পাদক বর্তমান মেয়র মো. মতিয়ার রহমান, স্বতন্ত্র প্রার্থী মো. মোশাররফ হোসেন মাস্টার, চান মিয়া ও জিল্লুর রহমান রুবেল।
রোববার ছিল মনোনয়নপত্র প্রত্যাহারের শেষ দিন। ওইদিন তিন স্বতন্ত্র প্রার্থী মনোনয়নরপত্র প্রত্যাহার করেছেন। তাদের মনোনয়নপত্র প্রত্যাহার করায় মো. মতিয়ার রহমান বিনা প্রতিদ্বন্দ্বিতায় মেয়র নির্বাচিত হয়েছেন।
এ ছাড়া সংরক্ষিত মহিলা কাউন্সিলর প্রার্থী মোসা. নাজমুন নাহার ও কাউন্সিলর পদে ৯ জন মনোনয়নপত্র প্রত্যাহার করেছেন। তারা হলেন ১নং ওয়ার্ডে মো. নজরুল ইসলাম, জাকির হোসেন, ৩নং ওয়ার্ডে ডা. মো. শাহ আলম, আবু জাফর গাজী, মো. মোজাম্মেল হোসেন, মো. রফেজ উদ্দিন, মো. ওসমান গনি, ৬নং ওয়ার্ডে অশোক কুমার মজুমদার ও ৭নং ওয়ার্ডে মো. হারুন অর রশিদ ফকির।
আমতলী নির্বাচন অফিসার ও সহকারী রির্টানিং কর্মকর্তা মো. তারিকুল ইসলাম বলেন, আমতলী পৌরসভা নির্বাচনে মেয়র পদে তিনজন স্বতন্ত্র প্রার্থী মনোনয়নপত্র প্রত্যাহার করেছেন। সে হিসেবে মো. মতিয়ার রহমান বিনা প্রতিদ্বন্দ্বিতায় মেয়র নির্বাচিত হয়েছেন।
তিনি আরও বলেন, মহিলা কাউন্সিলর প্রার্থীসহ ৯ কাউন্সিলর প্রার্থী মনোনয়নপত্র প্রত্যাহার করেছেন।

বরগুনার আমতলী পৌরসভা নির্বাচনে বিনা প্রতিদ্বন্দ্বিতায় মেয়র নির্বাচিত হলেন উপজেলা আওয়ামী লীগ সাধারণ সম্পাদক বর্তমান মেয়র মো মতিয়ার রহমান।